67. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ  ΤΗΣ ΚΥΒΕΡΝΗΣΕΩΣ ΚΑΙ   ΔΗΜΟΣΙΑΣ ΤΑΞΕΩΣ Αριθ.18500 Φ.016.5/6δ της 25/27 Οκτ.1983  (ΦΕΚ Β΄621)  Σύσταση στο Υπουργείο Δημοσ. Τάξεως, Συντονιστικό Επιτελείο, Γραφείο Τύπου και Δημοσ. Σχέσεων και συμπλήρωση της υπ’ αριθ.11943 Φ016.5/6 από 12-7-1983 κοινής Υπουργικής αποφάσεως.  Έχοντες υπόψη: α.Τις διατάξεις του Νόμ.1288/1982 άρθρ.8 «περί ρυθμίσεως θεμάτων αρμοδιότητας Υπουργείου Προεδρίας της Κυβερνήσεως κ.λ.π.». β.Τις διατάξεις του Νόμ.1256/1982 άρθρ.Ι και ΙΙ «περί πολυθεσίας, πολυαπασχολήσεως, καθιερώσεως ανωτάτου ορίου απολαυών στο δημόσιο κ.λ.π.». γ.Την υπ’ αριθ.11943 Φ016.5/6 από 12-7-1983 κοινή απόφαση των Υπουργών Προεδρίας της Κυβερνήσεως και Δημ. Τάξεως «περί ιδρύσεως στο Συντονιστικό Επιτελείο του Υπουργείου Δημ. Τάξεως Δ/νσεων Εκπ/σεως Μελετών και Δημ. Σχέσεων» αποφασίζουμε: Την ίδρυση στο Υπουργείο Δημ. Τάξεως Συντονιστικό Επιτελείο, Γραφείου Τύπου και Δημοσίων Σχέσεων, υπαγόμενο οργανικά στη Γενική Γραμματεία Τύπου και Πληροφοριών του Υπουργείου Προεδρίας της Κυβερνήσεως. Το ιδρυόμενο με την παρούσα ανωτέρω Γραφείο, εντάσσεται διοικητικά στη Δ/νση Δημ. Σχέσεων του Συντονιστικού Επιτελείου (Α΄ Τμήμα αυτής) με αρμοδιότητα τις περιοδικές εκδόσεις των Σωμάτων Ασφαλείας και της Δ/νσης Αγροφυλακής. Το προσωπικό του Γραφείου τούτου επανδρώνεται από 2 με σύμβαση ιδιωτικού δικαίου υπαλλήλους σύμφωνα με τη διάταξη του άρθρ.8 παρ.4 του Νόμ.1288/1982.   